Djibouti
11°35′18″N 43°8′42″W﻿ / ﻿11.58833°N 43.14500°W﻿ / 11.58833; -43.14500 Djibouti (arapski: مدينة جيبوتي, francuski: Ville de Djibouti) je glavni i najveći grad države Džibuti. Nalazi se u priobalnoj regiji Džibutija u Tadžurskom zaljevu. Prema podacima iz 2013. godine u gradu je živjelo 562.000 stanovnika, što čini preko 70% ukupnog stanovništva zemlje. Francuzi su osnovali grad 1888. godine kao pomorsko mjesto na zemljištu zakupljenom od vladajućih somalijskih i afarskih sultana. Tokom slijedećeg razdoblja, služio je kao glavni grad Francuskog Somalilanda i Francuske teritorije Afara i Issasa. Poznat i kao biser Tadžuranskog zaliva, grad Džibuti je strateški pozicioniran u blizini najprometnijih pomorskih ruta na svijetu i djeluje kao centar za opskrbu gorivom i pretovar. Luka Džibuti glavna je pomorska luka za uvoz i izvoz iz susjedne Etiopije. Međunarodni aerodrom Djibouti–Ambouli je glavni aerodrom u državi i povezuje ovaj grad s različitim glavnim svjetskim destinacijama. Grad Djibouti ima drugu najveću ekonomiju bilo kog grada na Afričkom rogu nakon Adis Abebe. Poznata mjesta u Djiboutiju su plaža duž istočne obale, centralna tržnica, nacionalni stadion, Predsjednička palata i džamija Hamoudi.